### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra S**

Hvad vil vi gerne opnå? Hvorfor stilles forslaget?

Der har i store dele af 2020 og 2021 været stor debat om ældreområdet. Debatten har vist, at der er behov for større fokus på kerneopgaven, og det er Socialdemokratiets overbevisning, at dette også bør afspejle sig i arbejdet med budget 2022.

Vi ønsker, at borgerne skal kunne mærke, at der tilføres et løft til ældreplejen. Vi vil arbejde for, at der kommer flere hænder på plejehjemmene i kommunen. Samtidig ønsker vi også et løft af hjemmeplejen, helt konkret i form af mere direkte omsorgstid for borgerne. Et løft af både plejehjem og hjemmepleje skal øge kvalitet, omsorgstid og tryghed i den aarhusianske ældrepleje. Dette forslag skal ses i sammenhæng med intentionerne i [adresse].

Konkrete input

* Socialdemokratiet foreslår, at MSO beskriver, hvordan plejehjem og hjemmepleje løftes i overensstemmelse med ovenstående forslag.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.